Calder kubogi

qoʻlga kiritgan jamoaHershey Bears (11)Kubokning oxirgi egasiChicago Wolves (3)
Calder kubogi — har yili Amerika xokkey ligasining pley-off chempionlariga beriladigan kubok. Calder kubogi birinchi marta 1937-yilda „Syracuse Stars“ xokkey klubiga taqdim etilgan.

Calder kubogi Braziliyadagi mahogany daraxtidan qilingan asos ustiga oʻrnatiladi. Calder kubogi kumushdan tayyorlanadi. Calder kubogining hozirgi koʻrinishida yuqoridagi kubok ikki qavatli kvadrat asosga ega boʻlib, AHLning 20 ta eng soʻnggi chempionlarining har biri uchun esdalik lavhalari mavjud. Bu esdalik lavhalarining 12 tasi quyi pogʻonada va 8 tasi yuqori pogʻonada joylashtirilgan. Har safar yangi chempionat lavhasi qoʻshilsa, eng eski lavha kubokdan olib tashlanadi. Olib tashlangan lavha esa Torontodagi Xokkey shon-shuhrat zalidagi namoyishga qoʻyiladi.

Calder kubogini eng koʻp qolga kiritgan jamoa „Hershey Bears“ xokkey klubi hisoblanadi. Bu jamoa franchayzing tarixida oʻn bir marta gʻalaba qozongan; „Cleveland Barons“ xokkey klubi toʻqqizta bilan ikkinchi oʻrinda; „Springfield Indians“ xokkey klubi yettita bilan uchinchi oʻrinda. 1960—1962-yillarda „Springfield Indians“ xokkey klubi ketma-ket uchta Calder kubogi chempionligini qoʻlga kiritgan yagona jamoa hisoblanadi.

Uch marta AHL klubi oʻzining NHL filiali Stanley kubogini qoʻlga kiritishi bilan tasodifan Calder kubogini ham qoʻlga kiritgan edi: 1976 va 1977-yillarda „Montreal Canadiens“ xokkey klubi va ularning AHL filiali „Nova Scotia Voyageurs“ xokkey jamoasi; 1995-yilda „New Jersey Devils“ xokkey klubi va uning AHL filiali „Albany River Rats“ xokkey jamoasi (yaʼni, xokkey klubining asosiy jamaosi Calder kubogini qoʻlga kiritgan yili, oʻsha klubning filial jamoasi ham Stanley kubogini qoʻlga kiritgan).

Calder kubogi 2020—2021-yillarda berilmagan. Chunki oʻsha yillarda AHL COVID-19 pandemiyasi oqibatlari tufayli pley-off oʻtkazmagan edi.

 Tarixi 
Calder kubogi Milliy xokkey ligasining birinchi prezidenti boʻlgan Frank Calder sharafiga nomlangan. Har yili Milliy xokkey ligasida yilning eng yaxshi xokkeychisiga topshiriladigan Calder Memorial Trophy ham Calder nomi bilan atalgan.

COVID-19 pandemiyasi natijasida AHLning 2019—2020-yilgi mavsumi bekor qilindi va 2020-yilda Calder kubogi berilmadi. Ammo Calder kubogi 1936—1937-yilgi mavsumdan 2018—2019-yilgi mavsumga qadar har yili taqdim etilgan xokkey boʻyicha pley-off oʻyinlari kubogi hisoblanadi.

 Yana qarang 

 Calder kubogi chempionlari roʻyxati

 Manbalar 

 Havolalar 

 AHL rasmiy sayti
 Calder Cup rasmiy sayti
 AHL shon-sharaf zali
 Tarixiy reyting va statistika — Internet xokkey maʼlumotlar bazasida
 Intotheboards.net pley-off bosqichi
Turkum:Xokkey ligalari
Turkum:Xokkey
Turkum:Kuboklar
Turkum:Amerika xokkey kubogi